કલોલ નગરપાલીકામાં વર્ષ ૨૦૦૨થી ભાજપ સત્તામાં હતુ. ચાલુ બોડીમાં પ્રમુખની અઢી વર્ષની ટર્મ પુરી થતા નવા પ્રમુખની ચુંટણી યોજાઇ હતી. જેમાં કોંગ્રેસે ભાજપના ચાર કાઉન્સીલરો તોડી ૧૮ વર્ષ બાદ નગરપાલીકામા રહેલા ભાજપની સત્તા પર કબ્જો મેળવ્યો હતો. ભાજપ સાથે છેડો ફાડી કોંગ્રેસમાં આવેલા કાઉન્સીલર તિમિરભાઇ જયસ્વાલને નગરપાલીકા પ્રમુખ પદ તેમજ કોંગ્રેસના કાઉન્સીલર પ્રકાશભાઇ વરગડેને ઉપપ્રમુખ પદે નિયુક્તી કરવામાં આવી હતી.